ArtKvart

63. Koncerti u Eufrazijani: Zagrebački solisti
2024-09-27 21:00 - 23:00 (Europe/Zagreb) | Eufrazijeva bazilika, Poreč
Završna večer ovogodišnjih Koncerata u Eufrazijani proteći će u obilježavanju 70 godina djelovanja Zagrebačkih solista – najuglednijeg hrvatskog komornog ansambla koji oduševljava svijet. Solisti desetljećima održavaju kvalitetu muziciranja na zavidnoj razini te ju redovito prezentiraju na prestižnim svjetskim koncertnim pozornicama. Snimili su više od sedamdeset nosača zvuka te su im dodijeljene mnoge visoke nagrade i priznanja. Dosad su Zagrebački solisti održali oko 4000 koncerata na svim kontinentima, u najvećim svjetskim centrima i najslavnijim koncertnim dvoranama, a za zatvaranje 63. koncertne sezone u Eufrazijani izvode skladbe A. Ivančića, F. Paraća i B. Bartòka.
Ulaznice iznose 10 eura, a moguće ih je kupiti putem sljedeće poveznice.

1. međunarodni znanstveni dvodnevni simpozij CROSCIENCE 2024
2024-09-28 | Kampus
Otvaranje je u 12 sati u u dvorani G-003-004, prizemlje Građevinskog fakulteta na Kampusu Sveučilišta u Rijeci.

Fotografski program u Galeriji Principij
2024-09-28 09:00 - 14:00 | Galerija Principij

DANI MJESNOG ODBORA BRAJDA-DOLAC
2024-09-28 11:00 - 17:00 | Rijeka
Program započinje u 11 sati u Gradskom kazalištu lutaka Rijeka s predstavom „Vrlo zapetljan čvor”, prema slikovnici Manuela Šumberca u režiji Aleksandra Švabića, u produkciji Gradskog kazališta lutaka Rijeka – izvedba je besplatna uz podizanje ulaznica sat vremena prije početka na blagajni kazališta. U 12 sati u Parku Eugena Čulinaovića održat će se turnir briškule i trešete, boćarski turnir te igre i glumačka radionica pod vodstvom Davida Petrovića – slijedi ručak u 14 sati. U 15 sati na rasporedu je koncert grupe „Raspad Sistema”. Program se nastavlja u 19:30 sati projekcijom filma „Junaci Rocka” (Hrvatska, 2022., 100 min), u režiji Davida Petrovića. Paralelno, od 15 do 17 sati na Kalafatima će se održati „Kuražobolja 1: Poplava”, druženje uz razgovor i radionice o jednom od neobičnijih riječkih raskršća u organizaciji udruge Kuraž.

Park prirode Ričina: „Ekspedicija: Ričina“
2024-09-28 15:00 - 17:00 | Gornji tok Rječine
Terenska radionica u organizaciji Biološkog odsjeka PMF-a u Zagrebu. Radi se o jedinstvenoj terenskoj radionici koja posjetitelje poziva da nakratko postanu rendžeri Parka prirode, učeći o procesima monitoringa, istraživanja i dokumentiranja biološkog svijeta jedne rijeke. Prilika je to za upoznati, ali i štititi pastrvu, bjelonogog raka, slapoljuba, vodencvijet i brojne druge vrste kojima je Rječina dom.
Na sve se aktivnosti potrebno najaviti putem prijavnice.

Kuražobolja #1: Poplava, razgovori, predavanja i dječje aktivnosti iznad ludog raskršća u centru Rijeke
2024-09-28 15:00 - 21:00
Program, ulica Kalafati:
Bok susjedi!, radionica mokrog filcanja za korisnike kluba odraslih osoba s intelektualnim poteškoćama Srce (izvodi: Pedagoški kabinet), četvrtak 26. rujna.
Subotnje popodne, od 15 do 18 sati
Pljusak ideja, kratka izlaganja uz razgovor, od 15 do 16 sati,
Kratka povijest poplavnog raskršća Brajde i Potoka za siromašne (Kristian Benić),
Izgradnja za gradove na vodi (Gorana Stipeč Brlić & Društvo arhitekata Rijeka),
Značenje vode u židovskoj kulturi (Rina Brumini, Židovska općina Rijeka),
Mijenjaju li se riječke kiše? (Bojan Grbavac & Rimeteo).
Predavanje i radionica:
Svemirska potraga za vodom + izrada sredstva za pranje od samoniklog bršljana, od 16 do 18 sati (Dinko Brautović i Daniela Torjan).
Za one koji rastu u vodi iliti dječji program, od 15 do 18 sati
Poplava me donijela #1: radionica na kojoj ćemo oslikavati papirnate čizme otiskivanjem na foliji,
Poplava me donijela #2: voda u eksperimentima i spasi Mrkog iz poplave,
Poplavna pričaonica za predškolce: prekrasna priča o poplavi,
Konopijada,
Povuci-potegni, konoplji kalafatski performans u 17 sati.
Događanje se odvija uz potporu programa javnih potreba u kulturi Grada Rijeke. Sudjelovanje na aktivnostima je besplatno.

Izložbe u Grožnjanu: Hommage Claudiju Ugussiju i 30 Godina EX TEMPORE-a
2024-09-28 19:00 - 21:00 | Galerija Fonticus, Grožnjan
Prva izložba je posvećena Claudiju Ugussiju, poznatom umjetniku, u obliku hommagea s izborom iz njegovog bogatog opusa. Claudio Ugussi (1932. – 2023.) ostavio je dubok trag na likovnu scenu Istre i šire, a ovaj postav odaje počast njegovom životu i radu. Druga izložba obilježava 30 godina manifestacije EX TEMPORE Grožnjan. Izloženi će biti prvonagrađeni radovi od 1994. do 2023. godine, čime se slavi tri desetljeća ovog prestižnog umjetničkog događaja. Među autorima čiji će radovi biti prikazani su Daria Vlahov, Zdravko Milić, Bojan Šumonja, Radovan Kunić i mnogi drugi. EX TEMPORE Grožnjan prepoznat je kao važan događaj koji okuplja talentirane umjetnike iz cijele regije.

Slavni mjuzikl „Sunset Boulevard“ s Leonorom Surian Popov i Damirom Kedžom u Zajcu
2024-09-28 20:00 | HNK Ivan pl. Zajc, Verdijeva ul. bb, Rijeka, 51000
Informacije o terminu predstave nalaze se na sljedećoj poveznici.

Rijeka Deluxe – HKD [Ivana Peranić i Žak Valenta]
2024-09-28 20:00 - 22:00 | HKD na Sušaku
Izvedbeni triptih autora Ivane Peranić i Žaka Valente izvodi se na specifičnim lokacijama u Rijeci, a proizašao je iz istraživanja „Riječko kazalište – u potrazi za nužnom pozornicom“ koje je dvoje umjetnika zajednički razvijalo. Prvi dio triptiha „Oproštaj sa Žabicom“ premijerno je izveden na riječkom autobusnom kolodvoru 2022., a drugi dio „Tower“ na krovu Tower Centera Rijeka 2023. U 2024. riječka publika imat će priliku premijerno pogledati treći dio „HKD“ 27. i 28. rujna, kao i reprizne izvedbe drugog dijela ovoga triptiha („Tower Center Rijeka“ 19. i 20. rujna).
Ulaznice iznose 10e. Više informacija nalazi se na sljedećoj poveznici.

DARK CIRCLE FEST
2024-09-28 20:00 - 23:30 | Klub Palach, Rijeka

Upisi u 46. generaciju Škole glume Ri Teatra
2024-09-29 17:00 - 19:00 | Kulturni centar Kalvarija
Ri Teatar organizira 46. Školu glume za uzrast iznad 17 godina koja će se odvijati u Kulturnom centru Kalvarija. Škola će trajati 4 mjeseca, od listopada 2024. do siječnja 2025., te će se održavati subotom i nedjeljom, a povremeno i radnim danom (prema dogovoru). Početak je predviđen za 5. listopada 2024., a diplomska predstava će biti izvedena sredinom siječnja 2025.
Upisi nisu audicija i nije potrebno pripremiti ništa, a o detaljima, točnim terminima i svemu ostalome će se saznati upravo tada, na samim upisima! Dodatne informacije mogu se dobiti na tel. 051/375-866, gsm. 091/253-8991 ili e-mail: ri.teatar@ri.t-com.hr

Ovca u kutiji, festival slikovnice u Dječjoj kući
2024-09-30 - 2024-10-04 | Dječja kuća
U ponedjeljak, 30. rujna, u 11 sati u Dječjoj kući (Dječji odjel Stribor Gradske knjižnice Rijeka) započet će „Ovca u kutiji“, festival slikovnice
Osnovna ideja Festivala je popularizacija slikovnica za sve uzraste i generacije, kao i promocija domaćih autora i ilustratora. Program Festivala obuhvaća promocije slikovnica namijenjenih predškolcima, višim razredima osnovne škole, srednjoškolcima, pa čak i odraslima.
Dugo su slikovnice bile smatrane isključivo dječjom književnošću, s jednostavnim porukama koje gube važnost nakon odrastanja. Danas su slikovnice namijenjene svim populacijama, bogate narativno i ilustratorski, te nude beskonačne svjetove kreativnosti.
„Festival slikovnice Ovca u kutiji 2024.“ proizašao je iz istoimene književno-likovne nagrade za najbolju hrvatsku slikovnicu, koja se dodjeljuje od 2005. godine. Ovogodišnji Festival održava se pod pokroviteljstvom Ministarstva kulture i medija Republike Hrvatske, a organiziraju ga Knjiga u centru i Kreativna mreža, uz suorganizaciju Gradske knjižnice Rijeka i Dječje kuće.
Cijeli program dostupan je na sljedećoj poveznici.

DRAMSKA PREDSTAVA „LAŽLJIVICA [ATELJE 212]“
2024-09-30 20:00 - 22:00 | HKD, Ul. Strossmayerova 1, Rijeka, 51000
„Lažljivica“ je urnebesna, topla i duhovita priča o samoći, o potrebi za prijateljem, o prolaznosti i velikim snovima na sporednim kolosijecima čiji je autor Nikolaj Koljada, dok režiju predstave potpisuje Stefan Sablić.
Ulaznice su dostupne na sljedećoj poveznici.

Izložba „Rascvjetavanje - Skice iz Edena“ akademske umjetnice Edit Glavurtić u Crikvenici
2024-10-02 - 2024-10-31 | Gradska galerija Crikvenica
Otvorenje samostalne izložbe „Rascvjetavanje – Skice iz Edena“ akademske umjetnice Edit Glavurtić održat će se u srijedu, 2. listopada u 19 sati u Gradskoj galeriji Crikvenica
Izložbu će predstaviti viša kustosica, povjesničarka umjetnosti i muzeologinja Sonja Švec Španjol.

Izložba ostvarenja i projekata kompanije ATP arhitekti inženjeri: „arhitektura. OD RIJEKE DO BEČA“
2024-10-03 18:30 | Muzej Grada Rijeke Kockica, Trg Riccarda Zanelle 1, Rijeka, 51000
Nadovezujući se na vlastito višegodišnje zanimanje za rad domaćih i stranih arhitekata, kako povijesnih tako i suvremenih, Muzej grada Rijeke iznova otvara vrata jednoj izložbi koja ima u fokusu arhitekturu. Ovaj put je riječ o izložbi ostvarenja i projekata velike europske kompanije ATP arhitekti inženjeri, koja djeluje diljem srednje, istočne i jugoistočne Europe. Kompanija je osnovana kao arhitektonski ured u Innsbrucku 1951. godine. Pored arhitekata, u kompaniji od 1976. integralno djeluju inženjeri raznovrsnih struka. Danas je to najveća projektna kompanija u kontinentalnoj Europi, a zapošljava 1700 djelatnika.

Operni Vremeplov u HNK Ivana pl. Zajca
2024-10-03 19:30 - 21:30 | HNK Ivan pl. Zajc, Verdijeva ul. bb, Rijeka, 51000
Ulaznice za 3. listopada su dostupne na sljedećoj poveznici, a za 10. listopada ovdje.

Izložba Aneli Stošić „Sve žene u meni“
2024-10-04 - 2024-10-19 | Galerija SKC, Kružna ul. 8, Rijeka, 51000
„Sve žene u meni“ diplomski je rad Aneli Sošić kojim autorica kroz skulpture, instalaciju te performans istražuje vlastiti identitet, propitkujući pritom ideju ženskosti te status i ulogu žene u suvremenom društvu. Konceptualni radovi koje ova izložba obuhvaća bave se (re)definiranjem pojma ženskosti u vidu autoričine osobne interpretacije bivstva žene. Određuje li se „ženskost“ osobe njezinim spolom i rodom ili je njezino značenje uvjetovano društvenim ulogama? Suvremeni je koncenzus da rod osobe nije biološki determiniran, no pri definiranju žene i njezinih karakteristika u prvi se plan i dalje stavlja njezina tjelesnost. Tijelo žene tako postaje sociokulturni konstrukt nad kojim se postavlja autoritet društva, koji mu posljedično dodjeljuje prefiks ženstvenosti. Ženi se time pripisuju društveno i kulturološki definirane, a često limitirajuće karakteristike koje ne odražavaju njezin stvarnu vrijednost.

„Zavičajna nastava nenasilja“ na Lošinju
2024-10-04 17:00 - 22:00 | Muzej Apoksimena, Lošinj
Program

Projekcija dva kratkometražna eksperimentalna filma snimljena na projektnoj radionici;
Projekcija dokumentarnog filma „Ja bi da to imam doma”;
Stručna panel diskusija na kojoj sudjeluju psihologinje Elena Busanić i Marina Milković te scenaristica filma „Ja bi da to imam doma” Emina Hermann koje će podijelit činjenice i svoja iskustva o nasilju i diskriminaciji u društvu i među mladima, s posebnim naglaskom na LGBTIQ+ zajednicu koju će moderirati Andrea Vidović;
Predstavljanje edukativno – savjetodavne brošure „Znanjem do nenasilja“ koja promiče stvaranje uključivog društva i suzbijanje nasilja i/ili diskriminacije prema pripadnicima LGBTIQ+ zajednice

AUTORSKI SUSRET: PREDSTAVLJANJE KNJIGE „O ČEMU NE GOVORIMO“ SLAVENKE DRAKULIĆ
2024-10-04 18:00 - 20:00 | Gradska knjižnica Rijeka, Viktora cara Emina, Rijeka, 51000

Lidija Bajuk u Gradskoj knjižnici Rijeka
2024-10-04 19:00 - 21:30 | Gradska knjižnica Rijeka, Viktora cara Emina, Rijeka, 51000
Razgovor će moderirati Davor Grgurić.

Karaoke & Iron Maiden Tribute u Riveru!
2024-10-04 21:00 - 23:00 | River pub, Rijeka
Petak, 4. listopada, karaoke:
Večer pjevanja i zabave u River Pubu. Sudionici imaju priliku natjecati se za nagrade, a svi koji se odluče za nastup bit će nagrađeni motivacijskom žesticom. DJ Bruno će pružiti glazbenu podršku do 03:00. Prijave počinju u 21 sat.

Subota, 5. listopada, Iron Maiden Tribute „False Reasoning”:
Nastup riječkog heavy metal benda „False Reasoning”. Koncert uz promotivne cijene pića, u obnovljenom prostoru River Puba.

Velvet Festival preuzima Nemo Klub!
2024-10-04 23:00 | Nemo Klub
Program otvorenja:
– Petak, 4. listopada: DJ Nevena Jeremić,
– Subota, 5. listopada: Vitamin Disco.
Vrata Nemo Kluba otvaraju se u 23 sata, a ulaz će biti slobodan do 01 sat, nakon čega se cijena penje na 5 EUR.

Sajam ploča
2024-10-05 | Exportdrvo, Grobnička Riva, Rijeka, 51000
Tradicionalno jesensko okupljanje ljubitelja gramofonskih ploča, ali i drugih glazbenih formata je na rasporedu u subotu, 5. listopada u zgradi Exportdrva. Početak, nadopuna ili razmjena kolekcionarstva uz ugodno subotnje druženje začinjeno posebnom glazbenom podlogom po 22. put! Ulaz je slobodan, a izlagače se moli da prijave svoj dolazak putem adrese:
elektroroni@gmail.com

GRADSKO KAZALIŠTE LUTAKA: „VRLO ZAPETLJAN ČVOR“
2024-10-05 01:00 - 03:00, 2024-10-05 11:00 - 12:00, 2024-10-05 18:00 - 19:00 | Gradsko kazalište lutaka, Blaža Polića 6, Rijeka
Predstava je nastala prema motivima slikovnice Manuela Šumberca. Redatelj predstave je Aleksandar Švabić, koji je ujedno sudjelovao u scenskoj adaptaciji zajedno s autorsko-glumačkim timom predstave. Dramaturški suradnik i asistent redatelja je Jadran Grubišić. Autorica vizualnog identiteta predstave je Ana Sekulić, dok je za scenski pokret zadužen Damir Klemenić. Oblikovanje svjetla potpisuje Sanjin Seršić. Predstavu izvode Petra Vučković, Alex Đaković, Damir Orlić i David Petrović. Predstava je namijenjena djeci uzrasta 4 godine i starijoj.

Ulaznice za predstavu GKL Rijeka mogu se kupiti online u web shopu GKL Rijeka te putem platforme
Moje karte.hr i RCC portala.
Rezervacija ulaznica na mail blagajne Kazališta: blagajna.gklri@gmail.com
Napomena: Rezervirane ulaznice moraju se kupiti najkasnije 30 minuta prije početka
izvedbe.
Cijena ulaznice iznosi 4 eura.

GRADSKO KAZALIŠTE LUTAKA: „VRLO ZAPETLJAN ČVOR“
2024-10-05 18:00 - 19:00 | Gradsko kazalište lutaka, Blaža Polića 6, Rijeka
Petak 04.10. u 18h
Subota 05.10. u 11 i 18h
Lokacija: GKL Rijeka

Predstava je nastala prema motivima slikovnice Manuela Šumberca. Redatelj predstave je Aleksandar Švabić, koji je ujedno sudjelovao u scenskoj adaptaciji zajedno s autorsko-glumačkim timom predstave. Dramaturški suradnik i asistent redatelja je Jadran Grubišić. Autorica vizualnog identiteta predstave je Ana Sekulić, dok je za scenski pokret zadužen Damir Klemenić. Oblikovanje svjetla potpisuje Sanjin Seršić. Predstavu izvode Petra Vučković, Alex Đaković, Damir Orlić i David Petrović. Predstava je namijenjena djeci uzrasta 4 godine i starijoj.

Ulaznice za predstavu GKL Rijeka mogu se kupiti online u web shopu GKL Rijeka te putem platforme
Moje karte.hr i RCC portala.
Rezervacija ulaznica na mail blagajne Kazališta: blagajna.gklri@gmail.com
Napomena: Rezervirane ulaznice moraju se kupiti najkasnije 30 minuta prije početka
izvedbe.
Cijena ulaznice iznosi 4 eura.

Lit Link Festival u Antikvarijatu Ex Libris
2024-10-05 18:00 - 20:00 | Knjiga.hr / Antikvarijat Ex libris, Riva Boduli 3, Rijeka, 51000
Na festivalu će sudjelovati autori iz Španjolske, Meksika, Argentine i Hrvatske. Među njima su Jacobo Bergareche, Silvia Hidalgo, Mariana Sández, Tea Tulić, Zoran Žmirić, Dunja Matić i Eva Simčić. Posjetitelji će uživati u bilingualnim čitanjima uz prijevode prikazane na platnu. Festival nudi priliku za nov i uzbudljiv način doživljaja književnosti. Ne propustite ovu posebnu literarnu poslasticu!

„Čovjek koji nije mogao šutjeti“ premijerno u Art-kinu uz gostovanje redatelja Nebojše Slijepčevića
2024-10-05 19:00 - 22:00 | Art-kino

Krležina drama „U agoniji“ u „Zajcu“
2024-10-05 19:30 - 21:30 | HNK Ivan pl. Zajc, Verdijeva ul. bb, Rijeka, 51000
Vrlo zapažena inscenacija najizvođenijeg i kritički najbolje ocijenjenog Krležinog dramskog teksta „U agoniji“ redateljice Senke Bulić fokusira se na lik glavne junakinje, Laure Lenbach, koja je proglašena psihološki najdubljom i najtragičnijom osobom u Krležinoj dramatici.
U Krležinim se ljubavnim trokutima uvijek „propada od iste ‘korupcije’ – beskarakternosti, bešćutnosti, oportunizma, manjkavosti“. U središtu ljubavnoga trokuta, Laura čeka ispunjenje svoje iluzije i lakoće života, za koje nema nikakva jamca u realnosti. Nemogućnost da ostvari svoje težnje, želje i projekcije za nju je nepodnošljiva, te na kraju tragično skonča.
